ປາກິສຖານ ຕັດສິນ ປະຫານຊີວິດ 9​ ແກນນຳ ຜູ້ກໍ່ການຮ້າຍ 
ປາກິສຖານ ໄດ້ຍົກເລີກ ການໂຈະປະຫານຊີວິດ ສະບັບປີ​ 2008​ ຫລັງ​ຈາກ​ໄດ້​ມີ​ການ​ສັງ ຫານ​ໝູ່​​ພວກ​ເດັກນ້ອຍ ​134​ ຄົນ ຢູ່​​ໂຮງຮຽນ​ເມືອງ Peshawar.
ສານທະຫານປາກິສຖານ ໄດ້ຕັດສິນປະຫານຊີວິດຜູ້ຊາຍ 9 ຄົນ ທີ່ທາງສານກ່າວວ່າ ເປັນແກນນຳຂອງພວກກໍ່ການຮ້າຍ ສານທະຫານກ່າວໃນວັນສຸກມື້ນີ້ວ່າ ພວກຜູ້ຊາຍທີ່ຖືກຕັດສິນປະ ຫານຊີວິດເຫຼົານີ້ ແມ່ນຮວມທັງສະມາຊິກກຸ່ມກໍ່ການຮ້າຍອາລກາ ອີດາຄົນນຶ່ງ ແລະສະມາຊິກກຸ່ມຕາລີບານປາກິສຖານຄົນນຶ່ງ ຍັງບໍ່ທັນເປັນທີ່ຈະແຈ້ງເທື່ອວ່າ ເວລາໃດຫລືຢູ່ສະຖານທີ່ແຫ່ງໃດ ພວກຜູ້ຊາຍເຫລົ່ານີ້ຈຶ່ງຈະຖືກປະຫານ ປາກິສຖານ ໄດ້ຍົກເລີກ ການໂຈະ ໂທດປະຫານຊີວິດ ສະບັບປີ 2008 ຫຼັງຈາກໄດ້ມີການສັງຫານໝູ່ພວກເດັກນ້ອຍ 134 ຄົນຢູ່ໂຮງຮຽນເມືອງ Peshawar ໃນປີ 2014 ພວກຕຳໜິຕິຕຽນ ກ່າວວ່າ ການດຳເນີນຄະດີຂອງສານທະຫານ ແມ່ນບໍ່ໄດ້ມາດຕະຖານ ຂອງການດຳເນີນຄະດີແບບຍຸຕິທຳ ໃນປີ 2015 ທີ່ຫາກໍຜ່ານມານີ້ ປາກິສຖານໄດ້ປະຫານຊີວິດດ້ວຍການແຂວນຄໍ 326 ຄົນ